Pakrikštės geomorfologinis draustinis
Pakrikštės (arba Pakrykštės) geomorfologinis draustinis – saugoma gamtos teritorija pietų Lietuvoje, Varėnos ir Alytaus rajonuose, Dzūkijos nacionaliniame parke, 1 km į pietryčius nuo Ryliškių. Draustinyje saugomas unikalus Nemuno senslėnis ir Pakrikštės erozinis cirkas. Taip pat saugomos augalų ir gyvūnų (ypač, griežlės, raudonpilvės kūmutės) buveinės.